ddrg/super_eurlex huggingface dataset:
Β4-1542, 1546 και 1555/95

Ψήφισμα σχετικά με την επίθεση της τρομοκρατικής ομάδας ΕΤΑ στη Μαδρίτη

Το Ευρωπαϊκό Κοινοβούλιο,

Α. συγκλονισμένο από τη φοβερή επίθεση που έγινε στη Μαδρίτη στις 11 Δεκεμβρίου 1995 από την τρομοκρατική ομάδα ΕΤΑ με αποτέλεσμα να σκοτωθούν έξι άτομα και να τραυματισθούν βαρειά πολλά άλλα,

Β. λαμβάνοντας υπόψη ότι οι τρομοκράτες του ΕΤΑ συνεχίζουν τις εγκληματικές τους δραστηριότητες με μόνο στόχο να διατηρήσουν μια απειλή τρόμου και θανάτου κατά του κοινωνικού συνόλου,

Το Ευρωπαϊκό Κοινοβούλιο,

1. καταδικάζει απερίφαστα την άγρια επίθεση και απορρίπτει κατηγορηματικά κάθε βίαιη εκδήλωση η οποία αποτελεί τραγική έκφραση μισαλλοδοξίας και υποτίμησης των δημοκρατικών αξιών[semigr ]

2. επιβεβαιώνει την αλληλεγγύη του σε όλα τα θύματα της τρομοκρατίας, διαβιβάζει τη βαθύτατή του θλίψη στους οικείους τους και εύχεται ταχεία αποκατάσταση των τραυματιών[semigr ]

3. επαναλαμβάνει την υποστήριξή του προς το σύμφωνο Ajuria-Enea και στις συμφωνίες της Μαδρίτης, ζητεί δε από τα υπογραφόμενα μέρη να παραμείνουν πιστοί στις δεσμεύσεις που ανέλαβαν[semigr ]

4. επαναβεβαιώνει την απόρριψη κάθε μορφής διαλόγου με αυτούς που συνεργάζονται, προστατεύουν, υποθάλπουν ή εκτελούν τρομοκρατικές πράξεις κάθε μορφής και εκφράζει την επιθυμία του αυτοί να προσαχθούν ταχέως ενώπιον της δικαιοσύνης[semigr ]

5. υπενθυμίζει επιπλέον ότι ο κύριος Αλντάγια εξακολουθεί να παραμένει εδώ και πάνω από επτά μήνες όμηρος της τρομοκρατικής οργάνωσης ΕΤΑ[semigr ]

6. ζητεί από το Συμβούλιο να προχωρήσει σε πραγματικό συντονισμό των αστυνομικών και δικαστικών αρχών για την καταπολέμηση της τρομοκρατίας, ώστε να προασπιστεί αποτελεσματικότερα η ελευθερία όλων των πολιτών[semigr ]

7. αναθέτει τον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις ισπανικές αρχές και τους οικείους των θυμάτων.
Β4-1554/95

Ψήφισμα σχετικά με την υποχρεωτική απέλαση 38 ΜΚΟ από τη Ρουάντα

Το Ευρωπαϊκό Κοινοβούλιο,

- υπενθυμίζοντας τα παλαιότερα ψηφίσματά του για την κατάσταση στη Ρουάντα,

Α. εκφράζοντας την ανησυχία του για την απέλαση 38 ΜΚΟ από τη Ρουάντα που αποφάσισε η κυβέρνηση του Κιγκάλι,

Β. έχοντας υπόψη ότι στη σημερινή κατάσταση της χώρας οι ΜΚΟ είναι καλύτερα σε θέση να αντιμετωπίσουν τις ανθρωπιστικές ανάγκες του πληθυσμού, των προσφύγων και των μετατοπισθέντων προσώπων,

Γ. εκφράζοντας την ανησυχία του για την κατάσταση των ανθρωπίνων δικαιωμάτων στη Ρουάντα,

1. εκφράζει τη βαθειά του λύπη για την απέλαση των 38 ΜΚΟ και ζητεί από την κυβέρνηση του Κιγκάλι να αναθεωρήσει την απόφασή της[semigr ]

2. καλεί την Επιτροπή και το Συμβούλιο να παρέμβουν στην κυβέρνηση του Κιγκάλι για την επιστροφή των εν λόγω ΜΚΟ[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τον Γενικό Γραμματέα του ΟΗΕ, καθώς και τις κυβερνήσεις της Ρουάντα, του Μπουρούντι, του Ζαΐρ, της Τανζανίας και της Ουγκάντα.
B4-0752, 0776, 0787, 0803 και 0818/95

Ψήφισμα σχετικά με τις εκλογές στη Γουϊνέα

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με τη Γουϊνέα,

Α. εκτιμώντας ότι στις 11 Ιουνίου 1995 θα διεξαχθούν στη Γουϊνέα οι πρώτες πλουραλιστικές εκλογές, γεγονός που αποτελεί ευκαιρία δημοκρατικής επιβεβαίωσης για τη χώρα αυτή,

Β. ενημερωμένο από διάφορες οργανώσεις προστασίας των ανθρωπίνων δικαιωμάτων, και συγκεκριμένα από την έκθεση 1994 της Διεθνούς Αμνηστίας, για την πολιτική κατάσταση που επικρατεί στη Δημοκρατία της Γουϊνέας, και για την καταπίεση που υφίστανται οι δυνάμεις της αντιπολίτευσης,

Γ. υπογραμμίζοντας τη θέλησή του να συμβάλλει στο σεβασμό των ανθρωπίνων δικαιωμάτων, τόσο των ατομικών όσο και των συλλογικών, και πεπεισμένο ότι η συνεργασία μεταξύ των χωρών της Ένωσης και των τρίτων χωρών πρέπει να στηρίζεται στο σεβασμό των εν λόγω δικαιωμάτων,

Δ. τονίζοντας ότι είναι αναγκαίο να υπάρξει στη χώρα κλίμα εμπιστοσύνης και πραγματική ελευθερία προκειμένου να καταστεί δυνατή η ομαλή διεξαγωγή των προσεχών βουλευτικών εκλογών,

Ε. επιθυμώντας όπως οι εκλογές που προβλέπονται για τις 11 Ιουνίου 1995 διεξαχθούν με τη μεγαλύτερη δυνατή αμεροληψία ώστε να εξασφαλισθεί μια βιώσιμη κοινωνική και πολιτική ειρήνη στη Γουϊνέα,

ΣΤ. εκτιμώντας ότι η ΕΕ οφείλει να φροντίσει για να εξασφαλισθεί ότι οι εν λόγω εκλογές θα διεξαχθούν με όσο το δυνατόν μεγαλύτερη ελευθερία και διαφάνεια, προκειμένου να υπάρξουν εγγυήσεις για ένα μέλλον με ειρήνη και δημοκρατία στη Γουϊνέα,

1. θεωρεί θεμελιώδες το να μπορέσει η Γουϊνέα να γνωρίσει μια αληθινά δημοκρατική εξέλιξη και εύχεται να διεξαχθούν οι εκλογές της 11ης Ιουνίου 1995 σε ένα ειρηνικό κλίμα και όσο το δυνατόν πιο αμερόληπτα[semigr ]

2. ζητεί να εξασφαλιστεί το δικαίωμα της ελευθερίας της έκφρασης και της πληροφόρησης, ιδιαίτερα ενόψει των βουλευτικών εκλογών[semigr ]

3. αποφασίζει την αποστολή παρατηρητών του Ευρωπαϊκού Κοινοβουλίου τουλάχιστον δέκα μέρες πριν από την ψηφοφορία για τις εκλογές του Ιουνίου 1995[semigr ]

4. ζητεί να διεξαχθεί διεθνής έρευνα η οποία να ρίξει φως στις παραβιάσεις των πολιτικών δικαιωμάτων στη Δημοκρατία της Γουϊνέας[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τη Συμπροεδρία ΑΚΕ/ΕΕ, τον ΟΑΕ, καθώς και στην κυβέρνηση της Δημοκρατίας της Γουϊνέας.
B4-0687, 0697 και 0706/95

Ψήφισμα σχετικά με το ιταλικό αλιευτικό σκάφος που δέχθηκε επίθεση από την κροατική ακτοφυλακή

Το Ευρωπαϊκό Κοινοβούλιο,

Α. λαμβάνοντας υπόψη το γεγονός ότι το ιταλικό σκάφος «Marisella I» του αλιευτικού στόλου της Giulianova κατελήφθη στις 23 Μαρτίου 1995, με το τετραμελές πλήρωμά του, από περιπολικό σκάφος της κροατικής ακτοφυλακής κατόπιν δραματικής καταδίωξης υπό ριπάς οπλοπολυβόλου,

B. υπογραμμίζοντας ότι το πλοίο «Marisella I» δεν επιδίδετο σε αλιευτική δραστηριότητα αλλά προσπαθούσε να προφυλαχθεί από την καταιγίδα που είχε ξεσπάσει,

Γ. λαμβάνοντας υπόψη ότι ο κυβερνήτης του αλιευτικού σκάφους, τραυματισθείς σοβαρώς στον ώμο και το λαιμό, κινδύνευσε να χάσει τη ζωή του και μπόρεσε να σωθεί μετά από δύσκολη χειρουργική επέμβαση που πραγματοποιήθηκε στο νοσοκομείο του Sibenik όπου μεταφέρθηκε μετά τη σύλληψή του,

Δ. λαμβάνοντας υπόψη ότι το επεισόδιο αυτό δημιούργησε μεγάλη ένταση μεταξύ των εργαζομένων στη θάλασσα, οι οποίοι βλέπουν να μεγαλώνουν τα προβλήματα όσον αφορά την ασφάλεια των ναυτικών δραστηριοτήτων στην Αδριατική,

Το Ευρωπαϊκό Κοινοβούλιο,

1. καλεί το Συμβούλιο και την Επιτροπή να αναλάβουν διπλωματικές επαφές για να επαληθευθούν τα εν λόγω γεγονότα[semigr ]

2. ζητεί από την Επιτροπή να αντιμετωπίσει, με τη βοήθεια των ενδιαφερομένων επαγγελματικών φορέων, τα προβλήματα ασφάλειας των θαλασσίων δραστηριοτήτων, συμπεριλαμβανομένης και της πιθανής αναθεώρησης των πρωτοκόλλων συμφωνίας που αφορούν τη συνεργασία στον τομέα της αλιείας, εάν σημειωθούν εκ νέου τέτοιου είδους επεισόδια εις βάρος κράτους μέλους της Ευρωπαϊκής Ένωσης[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών και στην κυβέρνηση της Κροατίας.
B4-0232, 0235, 0289 και 0309/95

Ψήφισμα σχετικά με τη δολοφονία του βάσκου πολιτικού Gregorio Ordσρez

Το Ευρωπαϊκό Κοινοβούλιο,

Α. λαμβάνοντας υπόψη ότι στις 23 Ιανουαρίου 1995 η τρομοκρατική ομάδα του ΕΤΑ δολοφόνησε, στο San Sebastian της Ισπανίας τον Gregorio Ordσρez, ο οποίος ήταν πρόεδρος του Λαϊκού Κόμματος του Guipϊzcoa, μέλος του βασκικού κοινοβουλίου και αντιδήμαρχος,

Β. επισημαίνοντας ότι η δολοφονία αυτή καταδικάστηκε ομόφωνα απ´όλες τις δημοκρατικές δυνάμεις και προκάλεσε τις σημαντικότερες εκδηλώσεις αποτροπιασμού και αποδοκιμασίας για τους δολοφόνους,

Γ. λαμβάνοντας υπόψη ότι ο θάνατος του Gregorio Ordσρez μαρτυρεί το μεγαλείο μιας ζωής αφιερωμένης στην υλοποίηση της δημοκρατικής και ειρηνικής συνύπαρξης,

Το Ευρωπαϊκό Κοινοβούλιο,

1. καταδικάζει απερίφραστα τη δολοφονία αυτή, τις δραστηριότητες της τρομοκρατικής ομάδας του ΕΤΑ καθώς και τη συμπεριφορά όσων υποστηρίζουν και δικαιολογούν παρόμοιες ενέργειες[semigr ]

2. εκφράζει τη συμπάθειά του προς όλα τα θύματα της τρομοκρατίας[semigr ]

3. απευθύνει έκκληση προς τα θεσμικά όργανα της Ένωσης, τις εθνικές κυβερνήσεις καθώς και προς τους ευρωπαίους πολίτες να αντιταχθούν, στο πλαίσιο του νόμου, όσο το δυνατόν πιο σθεναρά και χωρίς αμφιταλαντεύσεις στην τρομοκρατία, και να υπάρξει στενότερη αστυνομική και δικαστική συνεργασία μεταξύ των κρατών μελών της Ένωσης, στον τομέα της πρόληψης και της καταστολής των τρομοκρατικών ενεργειών στο έδαφός τους[semigr ]

4. ενθαρρύνει τον βασκικό λαό να συνεχίσει τον ειρηνικό αγώνα του μέσω κινητοποιήσεων κατά της βίας και της τρομοκρατίας[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τη βασκική κυβέρνηση, το βασκικό κοινοβούλιο καθώς και το δήμο του San Sebastian.
Β4-1528/95

Ψήφισμα σχετικά με την κράτηση του δρος Munawar A. Halepota

Το Ευρωπαϊκό Κοινοβούλιο,

A. ιδιαίτερα ανήσυχο από τις αναφορές για τη σύλληψη του δρος Munawar A. Halepota, ο οποίος συνελήφθη στις 28 Νοεμβρίου 1995 στο Tandollawar στο Πακιστάν και μεταφέρθηκε σε μία άλλη άγνωστη φυλακή, στις 30 Νοεμβρίου, είναι δε τώρα γνωστό από επίσημη πηγή ότι κρατείται στο Ισλαμαμπάντ αλλά, σύμφωνα με ορισμένες πληροφορίες δεν μπορεί να δει τον δικηγόρο του,

Β. λαμβάνονται υπόψη ότι ο δρ. Halepota, ο οποίος είναι και πολίτης της ΕΕ διότι έχει διπλή βρετανική και πακιστανή υπηκοότητα, έχει ήδη προ πολλού ταχθεί υπέρ της ειρηνικής λύσεως των διαμαχών που ταράζουν την επαρχία της Scinde,

Γ. επισημαίνοντας ότι ο δρ. Halepota, ως Γενικός Γραμματέας του Παγκόσμιου Συμβουλίου Sindhi, έλαβε μέρος σε ένα σεμινάριο στο Λονδίνο στις 7 και 8 Οκτωβρίου 1995 όπου συζητήθηκε δημόσια το πρόβλημα των Sindhi και ότι ο δρ. Halepota κρατείται προφανώς σύμφωνα με το άρθρο 505 του ποινικού κώδικα του Πακιστάν που αφορά άτομα τα οποία προβαίνουν «σε δηλώσεις που οδηγούν σε δημόσιες ταραχές»,

Δ. λαμβάνοντας υπόψη ότι σύμφωνα με τον ποινικό κώδικα του Πακιστάν, Τμήμα 167, ένας δικαστής μπορεί να επιτρέψει την κράτηση για όχι περισσότερο από 14 ημέρες και ότι, όσον αφορά τον δρα Halepota, η περίοδος αυτή έχει λήξει,

Ε. έχοντας υπόψη ότι η κακή μεταχείριση και τα βασανιστήρια επιβάλλονται μερικές φορές σε αυτούς που κρατούνται στο Πακιστάν,

Το Ευρωπαϊκό Κοινοβούλιο,

1. καλεί τις αρχές του Πακιστάν είτε να απελευθερώσουν άμεσα τον δρ. Halepota, είτε να τον εναγάγουν ενώπιον του δικαστηρίου επιτρέποντας στην οικογένειά του και σε δικηγόρους να επικοινωνήσουν μαζί του[semigr ]

2. καλεί το Συμβούλιο και την Επιτροπή να εκφράσουν στην κυβέρνηση του Πακιστάν την ανησυχία τους για το μέλλον αυτού του υπηκόου ενός κράτους μέλους[semigr ]

3. αναθέτει στον Πρόεδρό του να διαβιβάσει το παρόν ψήφισμα, το Συμβούλιο, την Επιτροπή και την κυβέρνηση του Πακιστάν.
Β4-1529/95

Ψήφισμα σχετικά με την απειλούμενη απέλαση νιγηριανών υπηκόων από το Ηνωμένο Βασίλειο

Το Ευρωπαϊκό Κοινοβούλιο,

Α. έχοντας υπόψη την κατάσταση στη Νιγηρία όπου, σύμφωνα με τα λόγια του Βρετανού Πρωθυπουργού έχουν προσφάτως διαπραχθεί «δικαστικές δολοφονίες»,

Β. εφιστώντας την προσοχή στη δυσχερή θέση του κ. Ade Anibiyo, 19 ετών, ο οποίος έχει ζήσει τη μισή ζωή του στη Μεγάλη Βρετανία και ο οποίος τώρα απειλείται από τον Βρετανό Υπουργό Εσωτερικών με απέλαση από το Ηνωμένο Βασίλειο στη Νιγηρία,

Γ. επισημαίνοντας ότι ο πατέρας του κ. Onibiyo, ο κ. Abdu Onibiyo, απελάθηκε στη Νιγηρία στα τέλη Οκτωβρίου, και ότι από τότε η οικογένειά του δεν άκουσε τίποτα γιάυτόν,

Δ. εφιστώντας επίσης την προσοχή στη δυσχερή θέση του κ. Sutana Adesulure που αντιμετωπίζει επίσης την απειλή απέλασης στη Νιγηρία και που έφθασε στο Ηνωμένο Βασίλειο με το διαβατήριο του αδελφού του, αφού εγκατέλειψε παράνομα τη χώρα του επειδή, ως πολιτικά δραστηριοποιημένο άτομο, φοβόταν για τη ζωή του,

Ε. υπενθυμίζοντας ότι ο Βρετανός Υπουργός Εσωτερικών χρωστά την ύπαρξή του στο γεγονός ότι ο πατέρας του, Ρουμάνος υπήκοος, ζήτησε και έλαβε πολιτικό άσυλο στο Ηνωμένο Βασίλειο το 1938,

Το Ευρωπαϊκό Κοινοβούλιο,

1. επιμένει ότι, όποιοι και αν είναι οι νομικοί τύποι, η απέλαση ατόμων στη Νιγηρία σήμερα συνιστά σαφώς βαριά κατάχρηση των ανθρωπίνων δικαιωμάτων, όταν υπάρχουν λόγοι να υποθέτει κανείς ότι τα εν λόγω άτομα θεωρούνται ενδεχομένως ότι είναι αντίθετα με το παρόν καθεστώς[semigr ]

2. αναθέτει στον Προέδρό του να διαβιβάσει το παρόν ψήφισμα στην Επιτροπή, στο Συμβούλιο και σε αμφότερα τα Κοινοβουλευτικά Σώματα του Ηνωμένου Βασιλείου.
Α4-0317/95

Ψήφισμα επί της εκθέσεως της Επιτροπής σχετικά με την αναθεώρηση της κοινοτικής νομοθεσίας σε θέματα ενέργειας, καθώς και με την ανακοίνωση της Επιτροπής προς το Συμβούλιο σχετικά με την κατάργηση ορισμένων νομοθετικών κειμένων του τομέα της ενεργειακής πολιτικής (CΟΜ(95)0391 - C4-0350/95)

Το Ευρωπαϊκό Κοινοβούλιο,

- έχοντας υπόψη την έκθεση (CΟΜ(95)0391 - C4-0350/95),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας (Α4-0317/95),

Α. θεωρώντας ότι θα ήταν ευχής έργο, αποσκοπώντας σε μεγάλυτερη διαφάνεια, να απλοποιηθεί η κοινοτική νομοθεσία όπου αυτό κρίνεται απαραίτητο,

1. εγκρίνει την κατάργηση εννέα νομοθετικών πράξεων στους τομείς της ορθολογικής χρησιμοποίησης της ενέργειας και του πετρελαίου, (συστάσεις 76/492/ΕΟΚ ((EE L 140 du 28.5.1976, σ. 11.)), 76/493/ΕΟΚ ((ΕΕ L 140 du 28.5.1976, σ. 12.)), 76/496/ΕΟΚ ((ΕΕ L 140 du 28.5.1976, σ. 18.)), 77/712/ΕΟΚ ((ΕΕ L 295 du 18.11.1977, σ. 1.)) και 79/167/ΕΚΑΧ, ΕΟΚ, EΥΡΑΤΟΜ ((ΕΕ L 37 du 13.2.1979, σ. 25.))) και του πετρελαίου (κανονισμού (ΕΟΚ) 1055/72 ((ΕΕ L 120 du 25.5.1972, σ. 3.)), (ΕΟΚ) 3254/74 ((ΕΕ L 349 du 28.12.1974, σ. 1.)), (ΕΟΚ) 388/75 ((ΕΕ L 45 du 19.2.1975, σ. 1.)), και (ΕΟΚ) 1038/79 ((ΕΕ L 132 du 30.5.1979, σ. 1.)), οι οποίες είτε έχουν καταστεί αναχρονιστικές είτε καλύπτονται πλέον από μεταγενέστερη κοινοτική νομοθεσία[semigr ]

2. εγκρίνει τη διατήρηση μιας συστάσεως (77/713/ΕΟΚ) ((ΕΕ L 295 du 18.11.1977, σ. 3.)) και μιας οδηγίας (78/170/ΕΟΚ) ((ΕΕ L 52 της 23.2.1978, σ. 32.)) που αφορούν την ορθολογική χρησιμοποίηση της ενέργειας, καθώς και μιας οδηγίας του πετρελαϊκού τομέα (76/491/ΕΟΚ) ((ΕΕ L 140 της 28.5.1976, σ. 4.)), οι οποίες δεν επικαλύπτονται με τις μεταγενέστερες πράξεις[semigr ]

3. τίθεται υπέρ της προσωρινής διατήρησης δύο αποφάσεων (77/186/ΕΟΚ ((ΕΕ L 61 της 5.3.1977, σ. 23.)), 77/76/ΕΟΚ ((ΕΕ L 292 της 16.11.1977, σ. 9.)), και μιας οδηγίας 75/339/ΕΟΚ ((ΕΕ L 153 της 13.6.1975, σ. 35.))) ενώ ταυτόχρονα καλεί την Επιτροπή να προτείνει το ταχύτερο δυνατό νέο οπλοστάσιο κρίσεως γι' αυτόν τον τομέα που είναι ιδιαίτερα ευαίσθητος στις γεωπολιτικές μεταβολές[semigr ]

4. αναθέτει στον Πρόεδρό του να διαβιβάσει την παρούσα απόφαση στην Επιτροπή και το Συμβούλιο.
Β4-1504, 1505, 1508, 1545, 1550 και 1564/95

Ψήφισμα σχετικά με την δίωξη του κ. Wei Jingsheng

Το Ευρωπαϊκό Κοινοβούλιο,

Α. συγκλονισμένο από την αυστηρή ποινή της 14ετούς κάθειρξης στην οποία καταδικάστηκε ο κινέζος αντιφρονών, κ. Wei Jingsheng, από το ενδιάμεσο δικαστήριο του Πεκίνου στις 13 Δεκεμβρίου 1995,

Β. αναγνωρίζοντας ότι ο κ. Wei Jingsheng, ο οποίος κατηγορήθηκε για απόπειρα ανατροπής της κινεζικής κυβέρνησης, διώκεται στην πραγματικότητα διότι ζητεί δημοκρατικά δικαιώματα για τον λαό της Κίνας,

Γ. λαμβάνοντας υπόψη ότι ο Wei Jingsheng έχει ήδη εκτίσει ποινή δεκαπέντε ετών κράτησης στα laogaοs (στρατόπεδα αναμόρφωσης μέσω της εργασίας) και στο αλατωρυχείο του Nanpu λόγω της στράτευσής του στο κίνημα «Τείχος για τη Δημοκρατία» και των κειμένων που έγραψε υπέρ του εκδημοκρατισμού του κινεζικού καθεστώτος,

Δ. εκφράζοντας τον αποτροπιασμό του για το γεγονός ότι μετά τη νέα σύλληψή του την 1η Απριλίου 1994 κρατήθηκε στην απομόνωση χωρίς να δοθεί καμία πληροφορία στην οικογένεια και τους δικηγόρους του, προτού κατηγορηθεί στις 21 Νοεμβρίου για «απόπειρα ανατροπής της κυβέρνησης»,

Το Ευρωπαϊκό Κοινοβούλιο,

1. καταδικάζει τη δίωξη του κ. Wei Jingsheng από την κυβέρνηση της Κίνας και ζητεί την άμεση ελευθέρωσή του[semigr ]

2. επιμένει στο να εξετάσουν η Επιτροπή και το Συμβούλιο ποιος είναι ο καλύτερος τρόπος να αναληφθεί κοινή δράση σύμφωνα με τη Συνθήκη για την Ευρωπαϊκή Ένωση έτσι ώστε να ασκηθεί μακροπρόθεσμη πίεση στην Κίνα προκειμένου να σέβεται τα δικαιώματα του ανθρώπου[semigr ] πιστεύει ότι η εμπορική και η επενδυτική πολιτική πρέπει να θεωρούνται ως μέσα για την άσκηση παρόμοιας πίεσης[semigr ]

3. ζητεί την αποφυλάκιση όλων όσων κρατούνται για γνώμες που έχουν εκφράσει, καθώς και το άμεσο κλείσιμο των laogaοs[semigr ]

4. αναθέτει στην αντιπροσωπεία του για τις σχέσεις με τη Λαϊκή Δημοκρατία της Κίνας να θέσει στις κινεζικές αρχές το ζήτημα που αφορά την κατάσταση των ανθρωπίνων δικαιωμάτων στη χώρα αυτή[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα κοινοβούλια των κρατών μελών και την κυβέρνηση και το Εθνικό Λαϊκό Κογκρέσο της Κίνας.
B4-0669, 0679 και 0688/95

Ψήφισμα σχετικά με τους αγνοούμενους της κυπριακής τραγωδίας

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με το Κυπριακό και την προστασία των ανθρωπίνων δικαιωμάτων,

Α. έχοντας υπόψη ότι ακόμα και σήμερα, μετά την παρέλευση 21 χρόνων, εξακολουθεί να αγνοείται η τύχη 1.619 θυμάτων της κυπριακής τραγωδίας,

B. έχοντας υπόψη ότι ορισμένοι από αυτούς είναι πολίτες της Ευρωπαϊκής Ένωσης (Έλληνες, Βρετανοί),

Γ. έχοντας υπόψη ότι το Κογκρέσσο των ΗΠΑ έχει εγκρίνει ψήφισμα για τη σύσταση επιτροπής προκειμένου να διερευνηθεί η τύχη αμερικανών πολιτών μεταξύ των αγνοουμένων, εγκρίνοντας παράλληλα κονδύλι 1,5 εκατομμυρίων δολαρίων και ιδρύοντας στην Κύπρο ειδικό γραφείο με τρεις υπαλλήλους,

Δ. έχοντας υπόψη πρόσφατες πληροφορίες, σύμφωνα με τις οποίες ορισμένοι από τους αγνοούμενους εξακολουθούν να βρίσκονται στη ζωή στην Τουρκία,

E. υπογραμμίζοντας ότι ανθρωπιστικοί κυρίως λόγοι επιβάλλουν να δοθεί στους συγγενείς των αγνοουμένων μία πειστική απάντηση,

ΣΤ. υπενθυμίζοντας την απόφαση της Ευρωπαϊκής Επιτροπής για τα Ανθρώπινα Δικαιώματα του Συμβουλίου της Ευρώπης ότι υπάρχει παραβίαση του άρθρου 5 της Ευρωπαϊκής Σύμβασης, η οποία προβλέπει την παροχή αποδεικτικών στοιχείων σχετικά με την τύχη των αγνοουμένων της κυπριακής τραγωδίας,

1. καλεί το Συμβούλιο και την Επιτροπή, ακολουθώντας το παράδειγμα του Κογκρέσου των ΗΠΑ, να λάβουν τα αναγκαία μέτρα προκειμένου να διερευνηθεί η τύχη των αγνοουμένων της Κύπρου, και να υποβάλουν το ταχύτερο σχετική έκθεση[semigr ]

2. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα κοινοβούλια των κρατών μελών, καθώς και στην κυπριακή και την τουρκική κυβέρνηση.
B4-0435/95

Ψήφισμα σχετικά με την επικίνδυνη κατάσταση στην Αλγερία

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με τη κατάσταση στην Αλγερία,

Α. εκφράζοντας τον αποτροπιασμό του για τις βιαιότητες που λαμβάνουν χώρα στην Αλγερία, στη διαμάχη μεταξύ μιας καταπιεστικής κυβέρνησης και θρησκόληπτων φανατικών,

Β. επισημαίνοντας ότι σύμφωνα με στοιχεία της Αλγερινής Κυβέρνησης, το 1991 είχαν φονευθεί 6.388 άτομα, μεταξύ των οποίων 61 ξένοι,

Γ. επισημαίνοντας ότι κατά την τριετία της βίας έχουν σκοτωθεί 59 παιδιά,

Δ. συγκλονισμένο από την εξέγερση στη φυλακή του Serkadji, κατά την οποία σκοτώθηκαν περίπου 100 κρατουμένοι και 4 φρουροί,

Ε. υπενθυμίζοντας τους 100 θανάτους που είχε ως αποτέλεσμα η εξέγερση στη φυλακή της Berrouaghia το Νοέμβριο του 1994,

ΣΤ. εφιστώντας την προσοχή στη σύλληψη οκτώ Αλγερινών θρησκόληπτων φανατικών στο Βέλγιο στις 2 Μαρτίου 1995, μετά την ανακάλυψη όπλων, εκρηκτικών και πλαστών εγγράφων από τη βελγική αστυνομία,

Ζ. εφιστώντας την προσοχή στις απειλές της Ομάδας Ισλαμικός Στρατός (GΙΑ), στις 4 Μαρτίου 1995, ότι θα προβεί σε αντίποινα αν οι βελγικές αρχές δεν απελευθερώσουν τους συλληφθέντες,

1. καταδικάζει όλους τους υπεύθυνους για τους φόνους, που συχνά συνοδεύονται από φρικτά βασανιστήρια και ακρωτηριασμούς, και αποδοκιμάζει την εκμετάλλευση της θρησκείας ως πρόφασης για τη διάπραξη φοβερών εγκλημάτων[semigr ]

2. καλεί την Κυβέρνηση να προβεί σε ανεξάρτητες έρευνες σχετικά με τις ανταρσίες στις φυλακές και την καταστολή τους[semigr ]

3. υπογραμμίζει ότι η απειλή για τη δημόσια τάξη στο Βέλγιο είναι τυπική των κινδύνων τους οποίους αντιμετωπίζει η Ευρώπη από την τρομοκρατία που προέρχεται από θρησκευτικό φανατισμό[semigr ]

4. εμμένει στην άποψη ότι η εν λόγω απειλή καθιστά τη συνεργασία μεταξύ των αστυνομικών δυνάμεων στην Ευρωπαϊκή Ένωση ακόμα πιο σημαντική και επιτακτική[semigr ]

5. εμμένει στην άποψη ότι η κατάσταση στην Αλγερία και η θέση του κράτους αυτού ως μείζονος εμπορικού εταίρου της ΕΕ καθιστούν σαφή την επιτακτική ανάγκη για μια κοινή πολιτική εξωτερικών και ασφαλείας[semigr ]

6. εμμένει στην ανάγκη για μια διευθέτηση της κατάστασης στην Αλγερία βάσει διαπραγματεύσεων και επισημαίνει ότι ένα από τα λίγα ελπιδοφόρα μηνύματα προέρχεται από τον Υπουργό των Εξωτερικών της Αλγερίας, κ. Mohamed Salah Dembri, που δήλωσε πρόσφατα ότι υπάρχουν θετικά στοιχεία στη δήλωση ορισμένων ηγετών της αντιπολίτευσης τον Ιανουάριο 1995 στη Ρώμη[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και την κυβέρνηση της Αλγερίας.
B4-0889, 0907 και 0923/95

Ψήφισμα σχετικά με την θανατική ποινή στις Ηνωμένες Πολιτείες και την περίπτωση του Abu-Jamal

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του με τα οποία καταδικάζει την εφαρμογή της θανατικής ποινής, και συγκεκριμένα το ψήφισμά του της 16ης Μαρτίου 1995 σχετικά με την επαναφορά της θανατικής ποινής στην Πολιτεία της Νέας Υόρκης ((ΕΕ C 89 της 10.04.1995, σ. 154)),

Α. λαμβάνοντας υπόψη την καταδίκη σε θάνατο του Mumia Abu-Jamal, που απαγγέλθηκε το 1982,

Β. λαμβάνοντας υπόψη ότι ο κυβερνήτης της Πολιτείας της Πενσυλβανίας υπέγραψε τη διαταγή εκτέλεσης του Abu-Jamal για τις 17 Αυγούστου 1995,

Γ. λαμβάνοντας υπόψη τις εκκλήσεις πολλών προσωπικοτήτων, ενώσεων για την προάσπιση των ανθρωπίνων δικαιωμάτων, συνδικαλιστικών και άλλων οργανώσεων που αγωνίζονται σε ολόκληρο τον κόσμο για να σώσουν την ζωή του Abu-Jamal,

Δ. λαμβάνοντας υπόψη ότι οι αρχές της Πολιτείας της Πενσυλβανίας θα πρέπει να αποφανθούν εντός των προσεχών ημερών σχετικά με την αναβολή της εκτέλεσης του Abu-Jamal,

1. ζητεί από τον κυβερνήτη της Πενσυλβανίας να αναβάλει την εκτέλεση του Abu- Jamal και να κινηθεί διαδικασία αναθεώρησης της δίκης του[semigr ]

2. επαναλαμβάνει την πλήρη αντίθεσή του στη θανατική ποινή και καταδικάζει το γεγονός ότι η θανατική ποινή εξακολουθεί να εφαρμόζεται σε πολλά κράτη του κόσμου, ενώ παράλληλα, εδώ και μερικούς μήνες, παρατηρείται αύξηση των εκτελέσεων στον κόσμο[semigr ]

3. καλεί και πάλι όλες τις πολιτείες των Ηνωμένων Πολιτειών στις οποίες ισχύει η θανατική ποινή να μην την εφαρμόζουν[semigr ]

4. καλεί το Συμβούλιο, την Επιτροπή και τα κράτη μέλη να καταβάλουν κάθε προσπάθεια ώστε η Γενική Συνέλευση των Ηνωμέων Εθνών να μπορέσει να υποστηρίξει, στην πεντηκοστή σύνοδο της ολομέλειάς της, τη θέσπιση οικουμενικού μορατόριουμ των εκτελέσεων, ως πρώτο βήμα προς την κατεύθυνση της πλήρους και οριστικής κατάργησής τους[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τον Γενικό Γραμματέα του ΟΗΕ, τις κυβερνήσεις των κρατών μελών, τη Γερουσία των Ηνωμένων Πολιτειών, τον Πρόεδρο των Ηνωμένων Πολιτειών, καθώς και στον κυβερνήτη της Πολιτείας της Πενσυλβανίας.